Марин Тачков
Колко е часът

chitanka.info

Един особен човек много обичал да пита за часа…

Веднъж се озовал в особен град. Там хората му отговаряли по особен начин…

— Извинете, колко Ви е часът?

— Дванайсет и десет без четири…

После питал и други срещнати:

— Ще ми кажете ли колко е часът?

— Два без десет… плюс пет…

— Знаете ли колко е часът?

— Три и… колкото си искате…

— Господине, колко Ви е часът?

— Ами… пет… наполовина…

— Колко е часът, момичета?

— След час и половина ще е десет… без проблеми…

— Колко ли ще е станал часът?

— След осем минути ще е седем без десет…

— Деца, може ли да ми кажете колко е часът!

— Ами… осем без седем по две… А часовете ни са по две по двайсет минути. Плюс-минус пет-десет секунди по десет или двайсет…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.